Branns redningsmann: – Vi må opp to hakk mot Rosenborg
– Det var min første scoring i serien denne sesongen, så jeg er utrolig glad nå, sier Marengo til VG etter 1 – 1-kampen mot Lillestrøm. Nederlederen satte inn utligningen på Åråsen syv minutter før full tid, til tross for store protester fra rasende Lillestrøm-spillere. Redaksjonelt samarbeid– Det var en vanskelig kamp, men vi prøver alltid vårt beste, sier 26-åringen, som sørger for at Brann ikke har tapt på de første elleve serierundene i årets sesong. Neste kamp er på Lerkendal mot Rosenborg. Da kan rekken uten tap ryke hvis ikke Brann hever seg, mener Marengo. – Må dere opp noen hakk? – Ja, uten tvil. Vi må nok opp minst to hakk før vi reiser dit, sier han.For andre kamp på rad hentet bergenserne inn 0 – 1 til 1 – 1. – Vi nekter å tape og vi viser sterk moral. Det er det deiligste her i dag, sier Brann-trener Lars Arne Nilsen til VG. Han er imponert over at spillerne, etter en svak første omgang, gikk helt ned i kjelleren for å finne kreftene til å ta med seg poeng hjem til Bergen. – Vi får det utrolig deilige målet som gjør at vi nå kan reise hjem og forberede oss mot Rosenborg på Lerkendal, sier Brann-treneren.Kaptein Vito Wormgoor vil helst ikke tenke på det som skjedde i den første omgangen. – Jeg føler at veldig mange av oss ikke er helt tilstede i første omgang. Vi må starte mye bedre i neste kamp. I dag var vi litt uheldige med baklengsmålet, men vi må rette opp hvordan vi startet kampen, sier nederlenderen. – Vi er fornøyd med et poeng for dette var ikke vår beste dag, sier Azar Karadas til VG. Innbytteren kriget knallhardt mot LSK-midtstopper Frode Kippe i sluttminuttene for å sikre tre poeng for Brann. – Det er ikke lett å komme til Åråsen og havne under. Det er en tøff bortekamp, så det er sterkt av oss å komme tilbake, men vi ønsket å få mer ut av denne kampen, sier 36-åringen. Se mer statistikk for Eliteserien på VG Live.
(Lillestrøm - Brann 1 – 1) Ludcinio Marengo (26) sørget for at Brann fremdeles er ubeseiret i Eliteserien, men han mener bergenserne må opp to hakk hvis den trenden skal fortsette på Lerkendal.